kardosdrur/scandi-wiki huggingface dataset:
Johan Christian Urne

Johan Christian Urne (1705 – 12. april 1787 i Rønne) var en dansk amtmand.

Urne var søn af kaptajn ved det østsjællandske nationale Infanteriregiment Frederik Christian Urne (1669-1746) og Petronelle f. von Bassen. Han begyndte 1717 sin hoftjeneste som page, blev siden hofjunker hos prinsesse Sophie Hedevig og 1730 sekretær i Tyske Kancelli. Han ansøgte senere om at blive amtmand i Norge, men fik kongelig fortrøstning om et bedre avancement og udnævntes 1740 til amtmand på Bornholm, medens han 1739 forgæves havde søgt om at blive overpræsident i København. Lige efter en misvækst og i flere henseender under vanskelige forhold kom han til Bornholm, hvor de misfornøjede bønder trængte ind i hans bolig og kun med møje blev beroligede af ham. Han opnåede dog snart gennem Rentekammeret adskillige lempelser for de slettest stillede og viste under sin lange embedstid den største nidkærhed for amtet og dets beboere. I 1742 oprettedes, trods hans modstand, en permanent kommission for Bornholm, hvor han måtte nøjes med at tage sæde efter kommandanten. Hans interesse for øen viste sig bl.a. ved hans flittige indsamling af oplysninger vedrørende dens historie, som delvis findes bevarede på Universitetsbiblioteket, og som væsentlig har bidraget til samtidige og senere forfatteres skrifter om Bornholm, således navnlig til Laurids de Thurahs i 1756 udgivne Bornholms Beskrivelse. Urne, som 1753 var blevet etatsråd, fik 1778 på grund af sin høje alder afsked med fuld gage i pension og udnævntes samtidig til konferensråd og 1. medlem af den bornholmske bestandige kommission. Han frabad sig dog den sidste æresbevisning og døde ugift i Rønne 12. april 1787.

Kilder 
 G.L. Grove, "Urne, Johan Christian", i: C.F. Bricka (red.), Dansk Biografisk Lexikon, København: Gyldendal 1887-1905.
 Danmarks Adels Aarbog XXI, 472.
 Laurids de Thurah, Bornholms Beskrivelse, s. 189.
 Jørgen Bloch, Stiftamtmænd og Amtmænd i Danmark og Island 1660-1848, s. 48.
 J.N. Jørgensen, Bornholms Historie, s. 170 og flere steder.

Amtmænd fra Danmark
Danskere i 1700-tallet
Johan Christian
Personer fra Bornholm
Personer i Dansk Biografisk Leksikon
Konferensråder fra Danmark
Christian Urne (overpræsident)

Christian Urne (4. marts 1749 i Kerteminde – 28. juni 1821 i Sorø) var en dansk amtmand og overpræsident i København.

Han var en søn af kaptajn Joachim Frederik Urne (11. marts 1708 – 27. juli 1788) og Ingeborg Margarethe f. Akeleye (24. november 1718 – 1782, begravet 22. februar). Han fødtes 4. marts 1749 i Kerteminde, blev 1757 page og 1768 hofjunker hos enkedronning Juliane Marie, ved hvis bistand han fik lejlighed til at studere lovkyndighed og statsvidenskab ved Sorø Akademi indtil 1771. Det følgende år blev han enkedronningens kammerjunker, 1773 juridisk kandidat, auskultant i Højesteret og 1. kammerjunker hos kronprinsen. 1775 udnævntes han til amtmand i Halds Amt, konstitueredes tillige 1776 til stiftamtmand i Viborg, 1780 til stiftamtmand i Århus og udnævntes derefter 1781 til stiftamtmand i Ribe Stift og amtmand i Riberhus Amt. 1790 beskikkedes han til justitiarius i Højesteret, men blev allerede 1794 overpræsident i København, fra hvilket embede han 1809 afskedigedes. Han døde 28. juni 1821 i Sorø. 1779 var han blevet kammerherre, 1790 Storkors af Dannebrog og 1809 gehejmekonferensråd. Han ægtede 24. oktober 1783 Sophie Magdalene baronesse Güldencrone (4. maj 1766 – 26. maj 1851), en datter af gehejmeråd og baron Christian Frederik Güldencrone til Wilhelmsborg.

Kilder 
 Georg Kringelbach, "Urne, Christian", i: C.F. Bricka (red.), Dansk Biografisk Lexikon, København: Gyldendal 1887-1905.

Overpræsidenter i København
Amtmænd fra Danmark
Stiftamtmænd over Ribe Stift
Jurister fra Danmark
Højesteretspræsidenter fra Danmark
Danskere i 1700-tallet
Danskere i 1800-tallet
Christian
Personer fra Kerteminde
Riddere af Dannebrog (1671-1808)
Storkors af Dannebrog
Personer i Dansk Biografisk Leksikon
Kammerherrer fra Danmark
Gehejmekonferensråder fra Danmark
Giftlinjen

Giftlinjen er et samarbejde mellem tre forskellige afdelinger på Bispebjerg Hospital, hhv. anæstesi- og operationsafdelingen, Arbejds- og Miljømedicinsk Klinik og Klinisk Farmakologisk Enhed. Giftlinjen har til formål at rådgive og vejlede om giftige stoffer og deres indvirkning på kroppen, samt at føre registrering af forgiftninger i Danmark for fremover at kunne forbedre anbefalinger over for skadelige stoffer. Foruden at være rådgivende for læger og hospitaler i Danmark opererer de også både en oplysende websted og en telefonrådgivning, som almindelige borgere kan ringe på for råd og vejledning, hvilket allerede ved linjens åbning forventedes at mindske belastningen af vagtlæger og skadestuer. Denne forudsigelse er gået i opfyldelse i 2009, hvor Bispebjerg Hospital selv evaluerer på tiltaget. Udover det offentligt tilgængelige telefonnummer findes der et nummer forbeholdt læger og andre behandlere, der har et akut behov for vejledning, så disses patienter ikke oplever unødig forlænget ventetid på behandling. Telefonerne bemandes døgnet rundt af specialuddannede sygeplejersker, der har mulighed for at involvere både læge og farmaceut ved behov.

Giftlinjen er det første og til dato eneste landsdækkende giftrådgivningscenter i Danmark, der var et af de sidste lande i Europa til at indføre et sådant frit tilgængeligt center. Giftlinjen åbnede 15. August 2006 og erstattede dermed den tidligere forgiftningsrådgivning for læger, der ikke var tilgængelig for den almindelige befolkning.

Internationalt 
Giftlinjen har pendanter i flere andre lande:
 På Island findes et Poison Center.
 I Finland findes Giftinformationscentralen.
 I Norge findes Giftinformasjonen; denne hører direkte under Helsedirektoratet, der modsvarer Danmarks Sundhedsstyrelse.
 I Sverige findes ''Giftinformationscentralen".

Referencer 

Sundhedsvæsen i Danmark
Dominique Baratelli

Dominique Baratelli (født 26. december 1947 i Nice, Frankrig) er en tidligere fransk fodboldspiller, der spillede som målmand. Han var på klubplan tilknyttet Ajaccio, Nice og Paris SG, og nåede i alt at spille 593 Ligue 1-kampe.

Baratelli blev desuden noteret for 21 kampe for Frankrigs landshold. Han deltog ved både VM i 1978 og VM i 1982.

Titler 

Coupe de France
 1982 og 1983 med Paris SG

Referencer

Eksterne henvisninger 
 Footballdatabase.eu spillerinfo 

Fodboldspillere fra Frankrig
Fodboldspillere fra AC Ajaccio
Fodboldspillere fra OGC Nice
Fodboldspillere fra Paris Saint-Germain
Deltagere ved verdensmesterskabet i fodbold 1978
Deltagere ved verdensmesterskabet i fodbold 1982
Christian Lopez

Christian Lopez (født 15. marts 1953 i Aïn Témouchent, Algeriet) er en tidligere fransk fodboldspiller, der spillede som forsvarsspiller. Han var på klubplan tilknyttet Saint-Étienne, Toulouse og Montpellier. Med Saint-Étienne var han med til at vinde fire franske mesterskaber og tre Coupe de France-titler.

Lopez blev desuden noteret for 39 kampe og én scoring for Frankrigs landshold. Han deltog ved både VM i 1978 og VM i 1982.

Titler 

Ligue 1
 1974, 1975, 1976 og 1981 med Saint-Étienne

Coupe de France
 1974, 1975 og 1977 med Saint-Étienne

Eksterne henvisninger 

 Footballdatabase.eu spillerinfo

Fodboldspillere fra Frankrig
Fodboldspillere fra AS Saint-Étienne
Fodboldspillere fra Toulouse FC
Fodboldspillere fra Montpellier HSC
Deltagere ved verdensmesterskabet i fodbold 1978
Deltagere ved verdensmesterskabet i fodbold 1982
William Ayache

William Ayache (født 10. januar 1961 i Algier, Algeriet) er en tidligere fransk fodboldspiller, der spillede som forsvarsspiller. Han var på klubplan tilknyttet blandt andet FC Nantes, Paris SG og Olympique Marseille. Med Nantes blev han fransk mester i både 1980 og 1983.

Ayache blev desuden noteret for 20 kampe for Frankrigs landshold. Han deltog ved både OL 1984 i Los Angeles, hvor franskmændene vandt guld, samt ved VM i 1986, hvor det blev til bronzemedaljer.

Titler 

Ligue 1
 1980 og 1983 med FC Nantes

Coupe de France
 1990 med Montpellier HSC

OL
 1984 med Frankrig

Eksterne henvisninger 
 Footballdatabase.eu spillerinfo

Fodboldspillere fra Frankrig
Fodboldspillere fra FC Nantes
Fodboldspillere fra Paris Saint-Germain
Fodboldspillere fra Olympique Marseille
Fodboldspillere fra Girondins Bordeaux
Fodboldspillere fra Montpellier HSC
Fodboldspillere fra OGC Nice
Fodboldspillere fra Nîmes Olympique
Fodboldspillere fra AS Cannes
Personer fra Algier
Deltagere ved verdensmesterskabet i fodbold 1986
Michel Bibard

Michel Bibard (født 30. november 1958 i Ambroise, Frankrig) er en tidligere fransk fodboldspiller, der spillede som forsvarsspiller. Han var på klubplan tilknyttet FC Nantes, Paris SG samt Al Oruba Sur, som han med begge de franske hold var med til at gøre til fransk mester. Med Nantes vandt han desuden pokalturneringen Coupe de France.

Bibard blev desuden noteret for seks kampe for Frankrigs landshold. Han deltog ved både OL 1984 i Los Angeles, hvor franskmændene vandt guld, samt ved VM i 1986, hvor det blev til bronzemedaljer.

Titler 

Ligue 1
 1977, 1980 og 1983 med FC Nantes
 1986 med Paris SG

Coupe de France
 1979 med FC Nantes

OL
 1984 med Frankrig

Eksterne henvisninger 
 Footballdatabase.eu spillerinfo

Fodboldspillere fra Frankrig
Fodboldspillere fra FC Nantes
Fodboldspillere fra Paris Saint-Germain
Deltagere ved verdensmesterskabet i fodbold 1986
Norges håndboldforbund

Norges håndboldforbund (, NHF) er det norske håndboldforbund. Det blev stiftet 2. maj 1937. NHF er medlem af Norges Idrettsforbund (NIF), Det Internationale Håndboldforbund (1946-) og Det Europæiske Håndboldforbund (1991-).

De bestyrer Norges

Da håndboldforbundet blev stiftet fandtes der kun to klubber med officielt aktive håndboldgrupper, Sportsklubben Arild og Ullern skiklubb.

Regionale forbund 
Norges håndboldforbund er opdelt i syv regioner:

Ledere

Formænd og præsidenter 
Formænd
 1937–1940 – Øyvind Mørch Smith, Spk Arild
 Strejke blandt idrætsfolk
 1945–1946 – Øyvind Mørch Smith, Spk Arild
 1946–1948 – Ole Moksnes, Spk Arild
 1948–1950 – Øyvind Mørch Smith, Spk Arild
 1951–1955 – Einar Kaspersen, Bækkelaget SK
 1956–1958 – Ole Moksnes, Spk Arild
 1958–1962 – ???
 1962–1966 – Laila Schou Nilsen, Grefsen IL
 1966– ??? – Odd Svartberg, ??
 ??? –1973 – ???
Præsidenter
 1973–1979 – Carl Egil Wang, HK Herulf
 1979–1985 – Thorleif Gange, Nordstrand IF
 1985–1999 – Tor Lian, Støren Spk
 1999–2004 – Karl-Arne Johannessen, Tertnes IL (1999–2003), Askøy HK (2003–2004)
 2004–2009 – Arne S. Modahl, Vestby HK
 2009–2015 – Karl-Arne Johannessen, Gjerdrum IL
 2015– – Kåre Geir Lio, IK Junkeren

Generalsekretærer 
 Thor Sjøman (1961–1984)
 Niels Hertzberg (1984–2003)
 Per Otto Furuseth (2003–2011)
 Erik Langerud (2011–)

Kilder

Eksterne henvisninger 
 Norges håndboldforbund hos EHF 
 Norges håndboldforbund hos IHF 
 Norges håndboldforbund hos the-sports.org 
  
 

Etableret i 1937
Håndboldforbund
Håndboldforbund
Sport i Oslo
Philippe Vercruysse

Philippe Vercruysse (født 28. januar 1962 i Saumur, Frankrig) er en tidligere fransk fodboldspiller, der spillede som midtbanespiller. Han var på klubplan tilknyttet blandt andet RC Lens, Girondins Bordeaux og Olympique Marseille. For Frankrigs landshold spillede han desuden tolv kampe, hvori han scorede ét mål. Han deltog ved VM i 1986, hvor franskmændene vandt bronzemedaljer.

Titler 

Ligue 1
 1987 med Girondins Bordeaux
 1989, 1990 og 1991 med Olympique Marseille

Coupe de France
 1987 med Girondins Bordeaux
 1989 med Olympique Marseille

Eksterne henvisninger 
 Footballdatabase.eu spillerinfo

Fodboldspillere fra Frankrig
Fodboldspillere fra RC Lens
Fodboldspillere fra Girondins Bordeaux
Fodboldspillere fra Olympique Marseille
Fodboldspillere fra Nîmes Olympique
Fodboldspillere fra FC Metz
Deltagere ved verdensmesterskabet i fodbold 1986
Yannick Stopyra

Yannick Stopyra (født 9. januar 1961 i Troyes, Frankrig) er en tidligere fransk fodboldspiller, der spillede som angriber. Han var på klubplan tilknyttet Sochaux, Rennes, Toulouse, Bordeaux, Cannes, Metz og Mulhouse. Han nåede at spille 33 kampe og score elleve mål for Frankrigs landshold. Han deltog blandt andet ved VM i 1986, hvor franskmændene vandt bronzemedaljer.

Eksterne henvisninger 
 Footballdatabase.eu spillerinfo

Fodboldspillere fra Frankrig
Fodboldspillere fra FC Sochaux-Montbéliard
Fodboldspillere fra Stade Rennais FC
Fodboldspillere fra Toulouse FC
Fodboldspillere fra Girondins Bordeaux
Fodboldspillere fra AS Cannes
Fodboldspillere fra FC Metz
Fodboldspillere fra FC Mulhouse
Personer fra Troyes
Deltagere ved verdensmesterskabet i fodbold 1986
Uthman ibn Affan

Uthman ibn Affan (arabisk: عثمان بن عفان) (født ca. 576, død 17. juli 656) var Saḥābi og spillede som én af de første islamiske konvertanter en stor rolle i tidlig islamisk historie ved både at være den tredje retledte kalif og Muhammeds svigersøn. Han blev af et råd nedsat af forgængeren Umar ibn al-Khattab udpeget som kalif, men blev beskyldt for nepotisme, hvilket førte til oprør, og han blev dræbt af irakiske og egyptiske enheder af kalifatets hær.

Eksterne henvisninger 
Islamiske historikeres syn på Uthman:
 Uthman in History
Views of the Arab Media on Uthman:
 Ever Since the Murder of Uthman
Shiittisk syn på Uthman:
 Uthman's election
 Uthman and Abdullah bin Massood

Fodnoter 

Islam
Sunni-islam
Personer fra Arabien
Kaliffer
Muslimer
Jeff Mensah

Jeff Andy Mensah (født 10. august 1992 i Viborg) er en dansk-ghanesisk tidligere fodboldspiller, der først og sidst i sin fodboldkarriere spillede i Viborg FF. Han er lillebror til fodboldspilleren Kevin Mensah.

Karriere

Viborg FF 
Han skrev sin første kontrakt med Viborg Fodsports Forening som 15 årig i sommeren 2008. På daværende tidspunkt var han fast spiller på FK Viborgs U/16-hold, og havde også interesse fra andre klubber.

Den 16. juni 2010 fik Mensah sin debut i Viborg FF's startopstilling mod Brabrand IF. En debut han fejrede med at score sit første mål for klubbens førstehold. I slutningen af sæsonen 2010-11 og det meste af 2011-12 spillede han hovedparten af kampene fra start. I slutningen af foråret 2016, meddelte Viborg FF at Mensah ikke vil få forlænget sin kontrakt.

Skive IK 
Den 2. februar 2015 blev han udlejet til 1. divisions konkurrenterne fra Skive IK for resten af sæsonen.

IL Hødd 
Efter bruddet med Viborg FF skiftede Mensah den 27. august 2016 til IL Hødd i Norge. Han forlod dog klubben, da de rykkede ned i efteråret 2016.

Thisted FC 
Den 19. januar 2017 offentliggjorde Thisted FC, at de havde hentet Mensah til klubben. Det var en aftale, der blev mulig ved hjælp af donationer fra fans og sponsorer.

Viborg FF 
Den 7. januar 2018 blev det offentliggjort, at Mensah vender hjem til Viborg FF på en fri transfer, gældende fra sommeren 2018.

I 2022 indstillede Mensah øjeblikkeligt fodboldkarrieren til fordel for en karriere uden for fodboldbanen. Grundet hans relativt unge alder var indstillingen af karrieren en smule uventet, da hans kontrakt med Viborg ikke var udløbet .

International karriere 
Jeff Mensah fik den 12. august 2010 officiel debut for at landshold under Dansk Boldspil-Union, da han spillede de første 69 minutter af U/19-landskampen mod Norge på Slagelse Stadion. I juli 2011 spillede Mensah tre kampe og scorede ét mål for U/20 landsholdet ved NI Milk Cup i Nordirland. 

I februar 2012 blev Mensah igen udtaget til U/20-holdet, men blandt andet skader gjorde at han senere blev rykket op på U/21-landsholdet der skulle spille en testkamp på udebane mod Tyrkiet den 29. februar. Mensah kom på banen efter 86 minutter, da han afløste Emil Larsen.

Referencer

Eksterne henvisninger 

 

Fodboldspillere fra Danmark
Fodboldspillere fra Viborg FF
Fodboldspillere fra Skive IK
Fodboldspillere fra Thisted FC
Personer fra Viborg
Daniel Xuereb

Daniel Xuereb (født 22. juni 1959 i Gardanne, Frankrig) er en tidligere fransk fodboldspiller, der spillede som angriber. Han var på klubplan tilknyttet Olympique Lyon, RC Lens, Paris SG, Montpellier HSC, Olympique Marseille og Toulon. Med Marseille var han med til at blive fransk mester, mens han med Montpellier vandt pokalturneringen Coupe de France

Xuereb blev desuden noteret for otte kampe og én scoring for Frankrigs landshold. Han deltog ved både OL 1984 i Los Angeles, hvor franskmændene vandt guld, samt ved VM i 1986, hvor det blev til bronzemedaljer.

Fra 2008 til 2009 var Xuereb træner for den lille klub AS Aix.

Titler 

Ligue 1
 1992 med Olympique Marseille

Coupe de France
 1990 med Montpellier HSC

OL
 1984 med Frankrig

Eksterne henvisninger 
 

Fodboldspillere fra Frankrig
Fodboldspillere fra Olympique Lyon
Fodboldspillere fra RC Lens
Fodboldspillere fra Paris Saint-Germain
Fodboldspillere fra Montpellier HSC
Fodboldspillere fra Olympique Marseille
Fodboldspillere fra Sporting Toulon Var
Fodboldtrænere fra Frankrig
Deltagere ved verdensmesterskabet i fodbold 1986
Corona (italiensk band)

Corona er en italiensk popgruppe/popprojekt fra Italien i genren eurodance, der i dag (2018) primært består af sangerinden Olga Maria De Souza.

Gruppen fik i 1993 succes med de internationale hits "The Rhythm of the Night" og "Baby Baby". Coronas første to album var produceret af Francesco "Checco" Bontempi (også kaldet Lee Marrow), med senere productioner af Francesco Conte og Paolo Dughero.

Diskografi

Studio albums

Singler

Referencer

Eksterne henvisninger 

 
 

Musikgrupper fra Italien
Musikgrupper fra 1993
House of Pain

House of Pain er en amerikansk hip hop gruppe fra Los Angeles, Californien. Gruppen havde et verdenshit med nummeret "Jump Around". Gruppen var aktiv i perioden 1992-1996. I 2010 blev gruppen dannet igen.

Gruppens frontmand Everlast har siden været aktiv som solokunstner.

Diskografi 
 House of pain (1992)
 Same as it ever was (1994)
 Truth crushed to earth shall rise again (1996)

Eksterne henvisninger 

Musikgrupper fra USA
Etableret i 1992
Ophørt i 1996
Harmonices Mundi

Harmonices Mundi (Latin for Verdens harmoni, 1619) er en bog af Johannes Kepler. I værket diskuterer Kepler harmoni og kongruens i geometriske former og fysiske fænomener. Den sidste sektion af værket omhandler hans opdagelse af den så-kaldt "tredje lov" om planetarisk bevægelse.

Kepler opdelte Harmonices Mundi i fem lange kapitler: det første handlede om regulære polygoner; det andet om figurers kongruens; det tredje om oprindelsen af harmoniske proportioner i musik; det fjerde om harmoniske konfigurationer i astrologi; og det femte om harmonien i planeternes bevægelse.

Bøger
1 Giant Leap

1 Giant Leap er et Electronica-band fra Storbritannien. Gruppen består af Jamie Catto og
Duncan Bridgeman.

Diskografi

Albums
 1 Giant Leap (2 April 2002) No. 51 UK
 What About Me? (9 March 2009)

Singler
 "My Culture" feat. Robbie Williams & Maxi Jazz – May 2002 – No. 9 UK
 "Braided Hair" feat. Neneh Cherry & Speech – August 2002
"I Love The Way You Dream" (feat. Michael Stipe)

DVD
 1 Giant Leap – Unity Through Diversity / All Who Wander Are Not Lost (2002)
 1 Giant Leap – What About Me? (2008)

Referencer 

Musikgrupper fra Storbritannien
Musikgrupper fra 2001
Télépopmusik

Telepopmusik er en Pop/Electronicagruppe fra Frankrig. Gruppen består af Fabrice Dumont, Stephan Haeri og Christophe Hetier.

Diskografi

Studiealbums 
 Genetic World (2001)
 Angel Milk (2005)

EP'er 
 Ghost Girl (2009)
 Try Me Anyway / Fever (2013)
 Sound (2014)

Referencer 

Musikgrupper fra Frankrig
Musikgrupper fra 1998
Córdoba-kalifatet

Córdoba-kalifatet var et kalifat i Al-Andalus (den islamiske Iberiske Halvø) og eksisterede fra 929 til 1031. Kalifatet havde rødder i umayyaden Abd al-Rahman 1. fra umayyade-dynastiet, der var blevet væltet til fordel for abbaside-dynastiet. Abd al-Rahman 1. ville undslippe abbasidernes straf og flygtede derfor fra Syrien til Spanien, hvor han i 756 blev emir med Córdoba som hovedstad. Med oprettelsen af et fatimidisk kalifat i 909 følte Abd al-Rahman 3. sig truet og udråbte sig i 929 til kalif, og dermed var kalifatet dannet.

Kalifatet gik i opløsning i begyndelsen af 1000-tallet og endte i 1031 med afsættelsen af umayyadekalif Hisham 3..

Fodnoter 

 
Spaniens historie
Etableret i 929
Ophørt i 1031
Johannes Gammelby

Johannes Gammelby er en rocksanger fra Danmark. Han er medlem af "Beta Satan", hedengangene "I Am Bones" og nu "The Malpractice".

Eksterne henvisninger 
 

Musikere fra Danmark
The Human League

The Human League er et britisk electro/syntpop-band dannet i Sheffield i 1977.

Det eneste gennemgående medlem har siden 1977 været forsanger og sangskriver Philip Oakey. De to keyboard-spillere Martyn Ware og Ian Craig Marsh forlod begge bandet i 1980 for at danne gruppen Heaven 17.

Det var under Philip Oakeys lederskab, at gruppen siden udviklede sig til et succesfuldt poporkester og en ny line-up med de to kvindelige sangerinder Joanne Catherall og Susan Ann Sulley.

Siden 1990'erne har gruppen været centreret omkring Oakey, Catherall og Sulley.

Gruppen opnåede for alvor succes med “Dare” (1981). Albummet nåede førstepladsen på den britiske hitliste, og singlen “Don’t you want me” har siden været gruppens signatur-sang.

Siden 1978 har gruppen udsendt ni studiealbum, to album med remixes, et live-album, flere opsamlingsplader, seks EP’er og 30 singler.

Samlet har gruppens album solgt mere end 20 millioner eksemplarer.

Diskografi 
 Reproduction (1979).
 Travelogue (1980).
 Holiday '80 (1980).
 Dare (1981).
 Fascination (1983).
 Hysteria (1984).
 Crash (1986).
 Romantic (1990).
 Octopus (1994).
 Travelogue(plus bonus tracks) (2003).
 Reproduction(plus bonus tracks) (2003).

Musikgrupper fra Storbritannien
Etableret i 1977
Håkan Hellström

Håkan Hellström (født 2. april 1974) er en musiker fra Gøteborg i Sverige. Hans tekster er på svensk, og musikken er indie-inspireret. Håkans gennembrudshit var "Kom igen Lena!" fra pladen "Det är så jag säger det".
Det svenske musikmagasin "Sonic Magazine" udnævnte i 2013 albummet "Känn ingen sorg för mig Göteborg" til det næstbedste svenske album nogen
sinde.

Diskografi 
 Känn ingen sorg för mig Göteborg (2000)
 Det är så jag säger det (2002)
 Nåt gammalt nåt nytt nåt lånat nåt blått (2005)
 Ett kolikbarns bekännelser (2005)
 För sent för edelweiss (2008)
 Två steg från Paradise (2010)
 Det kommer aldrig va över för mig (2013)
 Du gamla du fria (2016)

Referencer

Eksterne henvisninger 

Musikere fra Sverige
Personer fra Göteborg
Emma Acs

Emma Acs (født 1991) er en dansk rocksangerinde.
Sammen med sit band The Inbred Family, har de i 2011 udgivet deres debutalbum Champagne på A:larm Music.

Diskografi 
 Champagne LP/CD/DD (2011, A:larm Music)
 Fever DD single (2011, A:larm Music)
 We Make Sense 7" single (2010)

Eksterne henvisninger 

Musikere fra Danmark
Indierockgrupper
Hard-Fi

Hard-Fi er en musikgruppe fra Storbritannien.

Diskografi 
 Stars of CCTV (2005)
 Once upon a time in the west (2007)

Eksterne henvisninger 

Musikgrupper fra Storbritannien
Etableret i 2003
Naja Rosa

Naja Rosa Koppel, kendt som Naja Rosa, (født 5. august 1980) er en dansk sanger og sangskriver, datter af Thomas og Annisette Koppel, der er vokset op i Sydhavnen i København og Los Angeles i USA. Naja Rosa sang i mange år kor i Savage Rose og bidrog med to sange på Universal Daughter (2007), den første cd, Savage Rose udsendte efter Thomas Koppels død. I 2008 udgav hun foto- og mindebogen "Til min far – mine billeder og rejser".

Naja Rosa debuterede i 2010 med cd'en Naja Rosa med ti engelsksprogede selvkomponerede sange, som fik usædvanligt positive anmeldelser.

Efter udgivelsen indledte Naja Rosa en turné den 7. oktober 2010 i Lille Vega og fik strålende anmeldelse i Gaffa.

Naja Rosa udgav 6. februar 2012 sit andet album, der havde titlen The Place I Call Home.

Diskografi

Albums 

 Naja Rosa (2010)
 The Place I Call Home (2012)
 These Are The Times (2014)

Singler 

 When the Smoke Clears (2010)

Se også 
 Koppel-slægten med polsk-jødiske aner

Kilder

Eksterne henvisninger 

 

Musikere fra Danmark
Familien Koppel (polsk-jødiske aner)
The Savage Rose
Abd al-Rahman 1.

Abd al-Rahman 1. (født 731, død 30. september 788) var en umayyadisk prins, der var den første emir af Cordoba fra 756 til 788. 

Han flygtede fra Syrien til Spanien, da Umayyade-dynastiet blev væltet af abbasiderne i 750 og grundlagde i 756 det umayyadiske emirat, det senere Córdoba-kalifat, i Al-Andalus på den islamiske Iberiske Halvø).

Fodnoter

Eksterne links 

Emirer af Cordoba
Islam
Umayyade-kalifatet
Córdoba-kalifatet